Author: kirchmayer
Last saved by: Kollariková, Zuzana
Company: MDPT

Predkladacia správa

Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 444/2010 Z. z., ktorým sa ustanovuje výška úhrady za užívanie vymedzených úsekov diaľnic a rýchlostných ciest pre motorové vozidlá a jazdné súpravy (ďalej len „návrh nariadenia vlády“) sa predkladá ako iniciatívny materiál. 

Dôvodom na predloženie návrhu nariadenia vlády je reakcia na legislatívnu zmenu zákona č. 135/1961 Zb. o pozemných komunikáciách (cestný zákon) v znení neskorších predpisov, ktorou bola 7 dňová diaľničná nálepky nahradená 10 dňovou. Návrhom nariadenia vlády sa stanovuje cena za 10 dňovú diaľničnú nálepku.
Materiál nemá dopad na  rozpočet verejnej správy, životné prostredie, informatizáciu spoločnosti. Materiál má pozitívne aj negatívne sociálne vplyvy a na podnikateľské prostredie má taktiež pozitívny aj negatívny dopad. 
Materiál sa predkladá bez rozporov.
Predložený návrh nariadenia vlády je v súlade s Ústavou Slovenskej republiky, ústavnými zákonmi a všeobecne záväznými právnymi predpismi Slovenskej republiky, s medzinárodnými zmluvami, ktorými je Slovenská republika viazaná ako aj s právom Európskej únie.